Melodi Grand Prix 1982

Melodi Grand Prix 1982 var den 22. utgaven av Melodi Grand Prix, Norges nasjonale uttaking til Eurovision Song Contest. Ti bidrag konkurrerte i finalen 20. mars 1982, og vinneren ble «Adieu» framført av Jahn Teigen og Anita Skorgan. Melodien er laget av Jahn Teigen, mens Herodes Falsk skrev teksten. Duoen Teigen og Skorgan representerte Norge i den internasjonale finalen i Harrogate, der «Adieu» ble nummer 12 med 40 poeng.

 Sendingen 
Etter fiaskoen året før brukte NRK en ny metode for å finne de ti finalebidragene. Én melodi, «Adieu», ble spesialinvitert av NRK, mens fire ble plukket ut av en egen jury i en åpen konkurranse. 480 bidrag kom inn i den åpne konkurransen. 

I tillegg hadde NRK hentet inn ti bidrag fra medlemmer av Forum for ord og toner. Disse ble framført to og to over fem uker høsten 1981 i TV-programmet Kom inn!, ledet av Harald Tusberg. Vinneren av hver duell gikk til finalen 20. mars.

Finalen gikk av stabelen direkte fra Studio 2 på Marienlyst, og Ivar Dyrhaug debuterte som programleder i Melodi Grand Prix. De ti finalelåtene ble akkompagnert av Kringkastingsorkestret under ledelse av Egil Monn-Iversen. Dette var første gang siden 1960-tallet at finalen ble sendt direkte, for på 1960- og 1970-tallet spilte NRK inn finalene på ettermiddagen og sendte dem i opptak samme kveld.

Flere kjente komponister og artister deltok, blant annet Inger Lise Rypdal, Alex, Trond Granlund, Dollie og Kari Bremnes. Marius Müller ble slått ut i kvalifiseringen. Dette året dukket også Rolf Løvland for første gang opp i Melodi Grand Prix-sammenheng, som komponisten bak bidraget «Kom heim».

Vinneren ble kåret av elleve distriktsjuryer, og «Adieu» vant en overlegen seier.

Resultat
Nr.TittelArtistKomponistTekstforfatterPoengPlass A «Adieu» Jahn Teigen og Anita Skorgan Jahn TeigenHerodes Falsk 116 1 B «Lady Di» Inger Lise Rypdal Nissa NybergetLars Mjøen 88 2 C «Lisa» Trond Granlund Kristian LindemanPhilip A. Kruse 67 5 D «Perfekte engel» Alex  Alex Sandøy og Svein GundersenLars Kilevold og Sandøy 75 4 E «Vi får, vi gir, vi går, vi blir» Frank Aleksandersen Benny Borg 80 3 F «Det er deg jeg skal ha» Dollie Benedicte Adrian og Ingrid BjørnovOle A. Sørli, Adrian og Bjørnov 23 10 G «Café Jupiter» Freddy Dahl Atle Bakken og Geir Holmsen  Trond Brænne 54 6 H «Barnesinn» Gudny Aspaas Gudny Aspaas og Geir Langslet  Gudny Aspaas 41 9 I «Romantikk» Kari Bremnes og Stiftelsen Petter HenriksenKari Bremnes 48 7 J «Kom heim» Bo Rolf LøvlandTerje Formoe 46 8

 Avstemning 
NRK brukte dette året en juryordning etter samme mønster som i den internasjonale finalen. Elleve jurygrupper satt på ulike steder i landet og avga sine stemmer. Hver jury hadde elleve medlemmer med ulik alder, kjønn og yrkesbakgrunn. Hver jury ga 1–8, 10 og 12 poeng til de ti finalistene.
 Nr. Tittel 1. 2. 3. 4. 5. 6. 7. 8. 9. 10. 11. TotaltA«Adieu»12121212108810101210116B«Lady Di»8288571212861288C«Lisa»51067165668767D«Perfekte engel»44104210741210875E«Vi får, vi gir, vi går, vi blir»10651041210857380F«Det er deg jeg skal ha»1123712131123G«Café Jupiter»3772854525654H«Barnesinn»6545633313241I«Romantikk»73311246242448J«Kom heim»2816321774546
Dette var regionene: 1. Trøndelag (Trondheim), 2. Hordaland (Bergen), 3. Nordland (Bodø), 4. Rogaland (Stavanger), 5. Troms (Tromsø), 6. Sørlandet (Kristiansand), 7. Finnmark (Vadsø), 8. Hedmark (Elverum), 9. Møre og Romsdal (Ålesund), 10. Telemark (Ålesund), 11. Østlandssendingen (Oslo).

 Hendelser 
NRK satset dette året sterkere enn noen gang på å produsere en vinnermelodi. Allerede i 1978 ble NRK kontaktet av den britiske professoren René Hérail som tilbød seg å lage en «euro-slager» basert på logaritmer og databeregninger. Dette resulterte i «Adieu» som ble sunget av Jahn Teigen og hans daværende kjæreste Anita Skorgan. «Adieu» vant den norske finalen klart og fikk en moderat suksess og lå på VG-lista i fem uker. Også pressen var positiv og kalte vinneren for en «velkalkulert slager». All optimismen til tross, det norske bidraget ble bare nummer 12 av 18 i den internasjonale finalen.

I forkant av den norske finalen var Eigil Berg involvert i en bilulykke sammen med bandet sitt, New Jordal Swingers. Han trakk seg, og melodien ble gitt videre til Frank Aleksandersen, som for øvrig hadde vært Bergs motstander i kvalifiseringsrunden.

 Kvalifiseringen 
Høsten 1981 ble ti melodier fra Forum for ord og tone presentert over fem uker i programserien Kom inn!. TV-seerne avgjorde duellen ved å stemme på sin favorittlåt per postkort. De fem semifinalene ble holdt 12. september, 3. oktober, 24. oktober, 14. november og 5. desember. Resultatet av den siste duellen ble offentliggjort i det sjette programmet 26. desember.   
 Duell  Tittel  Artist  Komponist  Tekstforfatter  Plass 1  «Løp»  Brannvesenet  Jan Moe  Jan Paulsen  2 «Lady Di»  Inger Lise Rypdal  Nissa Nyberget  Lars Mjøen  1 2  «Uflaks»  Stein Ingebrigtsen  Kristian Lindeman  Stein Ingebrigtsen  2 «Lisa»  Trond Granlund  Kristian Lindeman  Philip Kruse  1 3  «Åi!»  Frank Aleksandersen Frank Aleksandersen  2 «Vi får, vi gir, vi går, vi blir»  Eigil Berg Benny Borg  1 4  «Det er deg jeg skal ha»  Dollie  Dollie  Dollie, Ole A. Sørli  1 «Lille mann»  Bente Müller Bente Müller  2 5  «Perfekte engel»  Alex  Alex, Svein Gundersen  Alex, Lars Kilevold  1 «Ung og fri»  Marius Müller Finn Kalvik   2

 Referanser 

Kategori:Melodi Grand Prix
Kategori:Hendelser i 1982
Kategori:Musikk i 1982